REPUBLIKA SRBIJA

NADZORNI ODBOR ZA IZBORNU KAMPANjU

01 Broj: 013-2005/23-24

18. decembar 2023. godine

B e o g r a d

GRUPA GRAĐANA „MI GLAS IZ NARODA-

 PROF. DR BRANIMIR NESTOROVIĆ“

 -G-đa, Jelena Pavlović-

 Beograd

Partizanske avijacije 40 A 3

Predmet: Odgovor na predstavku GRUPE GRAĐANA „MI GLAS IZ NARODA- PROF. DR BRANIMIR NESTOROVIĆ“: 01 Broj: 013-2005/23-24 od 8. decembra 2023. godine,

GRUPA GRAĐANA „MI GLAS IZ NARODA- PROF. DR BRANIMIR NESTOROVIĆ“ uputila je 8. decembra 2023. godine Nadzornom odboru za izbornu kampanju predstavku 01 Broj: 013-2005/23-24 zbog kršenja zakona od strane javnog servisa – Radio televizije Srbije.

Nadzorni odbor je na sastanku koji se održao 11. decembra 2023. godine, upoznao predstavnike Radio televizije Srbije sa sadržajem dostavljene predstavke i zatražio pojašnjenja u vezi sa navedenim postupanjem Radio televizije Srbije.

Obaveštavamo Vas da su predstavnici Radio televizije Srbije u odgovoru Nadzornom odboru za izbornu kampanju naveli da je u skladu sa zakonima i drugim propisima u domenu uredničke procene ko će biti pozvan u navedene emisije.Takođe su istakli da RTS po Zakonu o javnim medijskim servisima rad zasniva, između ostalih, i na načelu nezavisnosti uređivačke politike, a kroz svoje sadržaje javni interes ostvaruje, između ostalog, i besplatnim jednakim predstavljanjem političkih stranaka, koalicija i kandidata koji imaju potvrđene izborne liste za republičke, pokrajinske ili lokalne izbore u vreme predizborne kampanje, kao i poštovanjem i podsticanjem pluralizma političkih i drugih ideja i omogućavanjem javnosti da bude upoznata sa tim idejama.

 PREDSEDNIK

Svetislav Goncić